കഥകൊണ്ട് ചുവപ്പിച്ച ഒരാള് ഡി എം പൊറ്റേക്കാടിന്റെ സ്മരണയ്ക്ക് 50 തൃശൂര് എടത്തിരുത്തി പൊറ്റേക്കാട്ട് ദാമോദരന് എന്ന ഡി എം പൊറ്റേക്കാടിന്റെ 50ാം ചരമവാര്ഷികമാണ് വ്യാഴാഴ്ച . രമണന്റെയും കളിത്തോഴിയുടെയും സ്രഷ്ടാവ്. മലയാള സാഹിത്യത്തിന്റെ ചുവന്ന കാലത്ത് അദ്ദേഹമെഴുതിയ കഥകള് ആവേശമായിരുന്നു. സിനിമാസംവിധായകന്, തിരക്കഥാകൃത്ത്, നാടകപ്രവര്ത്തകന് തുടങ്ങി വൈവിധ്യമാര്ന്ന മേഖലകളില് സര്ഗാത്മകത തെളിയിച്ച അദ്ദേഹം സാഹിത്യപ്രവര്ത്തനം, രാഷ്ട്രീയപ്രവര്ത്തനം തന്നെയെന്ന് തെളിയിച്ചു. 1926 ലാണ് എടത്തിരുത്തി പൊറ്റേക്കാട്ട് മാമകുഞ്ചി ദമ്ബതികളുടെ മകനായി ഡി എം ജനിക്കുന്നത്. എട്ടാം ക്ലാസിനു ശേഷം സഹോദരീ ഭര്ത്താവിനൊപ്പം സിലോണിലെത്തി തുടര്പഠനം. ബിരുദപഠനക്കാലത്ത് സിലോണിലെ കമ്യൂണിസ്റ്റ് പാര്ടിയുമായി ബന്ധം. സിലോണ് പര്യടനത്തിനിടയില് എ കെ ജിയാണ് ഡിഎമ്മിനെ കണ്ടെത്തുന്നതും നാട്ടിലേക്ക് വരാന് പ്രേരിപ്പിക്കുന്നതും. ഇഴപിരിയാത്ത ആത്മബന്ധത്തിന്റെ തുടക്കമായിരുന്നു അത്. ഇതിനിടെ എയര്ഫോഴ്സില് ഫോട്ടോഗ്രാഫറായി ജോലി നോക്കിയെങ്കിലും കമ്യൂണിസ്റ്റ് ബന്ധംമൂലം പുറത്തുപോരേണ്ടിവന്നു. കമ്യൂണിസ്റ്റുകാരുടെ സാന്നിധ്യംകൊണ്ട് ശ്രദ്ധേയമായ വീട്ടിലാണ് അദ്ദേഹത്തിന്റെ ജനനം. സി എച്ച് കണാരന്, വി എസ് അച്യുതാനന്ദന്, പി കെ ചന്ദ്രാനന്ദന് ഉള്പ്പെടെ നിരവധി നേതാക്കള്ക്ക് ഒളിയിടമൊരുക്കിയ തട്ടിന്പുറം. നാടകപ്രവര്ത്തനകാലത്താണ് രാമു കാര്യാട്ടുമായുള്ള സൗഹൃദം ആരംഭിക്കുന്നത്. ഈ സംഘം അവതരിപ്പിച്ച പ്രേമാഞ്ജലി നാടകം ഏറെ ശ്രദ്ധേയമായി. 1967ല് ചങ്ങമ്ബുഴയുടെ രമണന് അദ്ദേഹം സിനിമയാക്കി. നിര്മാണവും തിരക്കഥയും സംഭാഷണവും സംവിധാനവും അദ്ദേഹംതന്നെയായിരുന്നു. 1971ല് ചങ്ങമ്ബുഴയുടെ നോവലിനെ ആസ്പദമാക്കി കളിത്തോഴി യും ഒരുക്കി. വഴിവിളക്ക് സിനിമയ്ക്കുവേണ്ടി വയലാറിനെക്കൊണ്ട് ആദ്യമായി സിനിമാഗാനം എഴുതിക്കുന്നത് ഡി എം പൊറ്റേക്കാടാണ്. എന്നാല് സിനിമ പുറത്തിറങ്ങിയില്ല. കൊല്ലം ചിന്നക്കടയില്നിന്ന് സി ഉണ്ണിരാജ, സോവിയറ്റ് മലയാളം പ്രസിദ്ധീകരണവിഭാഗത്തിലെ രാമന്മേനോന് രാംസ്കി എന്നിവരുമായി ചേര്ന്ന് ഭാവന എന്ന പ്രസിദ്ധീകരണവും ഇറക്കി. 26ാം വയസ്സില്ത്തന്നെ സാഹിത്യലോകം ശ്രദ്ധിച്ച എഴുത്തുകാരനായി. കെപിഎസിയുടെ നിങ്ങളെന്നെ കമ്യൂണിസ്റ്റാക്കി ഉദ്ഘാടനം ചെയ്തത് ഡി എം പൊറ്റേക്കാടാണ്. 1952 ഡിസംബര് ആറിന് രാത്രി ഒമ്ബതിന് കൊല്ലം ചവറ തട്ടാശ്ശേരി ജങ്ഷനില് തയ്യാറാക്കിയ സുദര്ശന തിയറ്ററിലായിരുന്നു അത്. സൗഹൃദവലയത്തിനുള്ളിലായിരുന്നു അദ്ദേഹത്തിന്റെ ജീവിതമെന്ന് സഹോദരീപുത്രനായ ഏങ്ങണ്ടിയൂര് ചുള്ളിപ്പറമ്ബില് ജയരാജന് ഓര്ത്തെടുക്കുന്നു. അക്കൂട്ടത്തില് ഇ എം എസും വയലാറും ദേവരാജന്മാഷും കരുണാനിധിയുമുണ്ട്. മദ്രാസിലെ സ്റ്റാന്ലി മെഡിക്കല് കോളേജില് വന്കുടല് ക്യാന്സറിന് ശസ്ത്രക്രിയക്ക് വിധേയനായ സമയത്ത് തമിഴ്നാട് മുഖ്യമന്ത്രി കരുണാനിധി നേരിട്ടിടപെട്ടാണ് സൗകര്യങ്ങള് ഒരുക്കിയത്. പ്രേംനസീര്, ഷീല തുടങ്ങി മലയാള സിനിമാരംഗത്തെ നിരവധിപേര് പലപ്പോഴും ആശുപത്രിയിലെത്തി വിവരങ്ങള് അന്വേഷിക്കുമായിരുന്നുവെന്നും അക്കാലത്ത് കൂടെയുണ്ടായിരുന്ന ജയരാജന് പറയുന്നു. 1971 ജൂണില് നടന്ന ശസ്ത്രക്രിയക്കുശേഷം നവംബര് 11നാണ് ഈ പ്രതിഭാശാലി വിടപറഞ്ഞത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്